السلام عليكم
ومضات لعيونكم كلش حلوه
هيكم وياها
زليخة اسنين حبت يوسف الصديق
وانه بلات تعب وسنين حبيتكـ
أحسبني زليخة وانت يوزرسيف
يمته تحن عليه من انهجم بيتكـ
أحس كلمة أحبك ما ترد الروح
احسنها قليلة بنبض وجداني
اذا لولتلي امي بالحضن وتنوح
حبــك بالمهــد يـاخلي هــزاني
شحجي اعله جمالك وانت اصل الروح
حلو وماكو بحلاتك ذرة ملوحة
سكر من ابوسك بيه خاف يصير
لأن كلمن يبوسك تنسحن روحة
كو جايز جمال واكو معقول
بس انت جمالك ماهو جايز
طركاعة طحت دوخت هاي الناس
وبحسنك سولفن حتى العجايز
كبل رمضان صمنه بسبب فركاك
وبلكي بجيتك نفطر فرد يوم
وشهرالصوم خلص ونته ماجيت
كلي شلون جا نكضي العمر صوم
مممممم هالومضه احب اهديها
شفناك وسكرنه بهاي شتكول
على هذا الامر نتحاسب هناك
الله يساعد الصيام عالصوم
مفاطير وفطرنه بيوم شفناك
يمن بيك الجمال تعده الحدود
ومن خدك خذو لمعات النجوم
اشترينة هدوم حلوة الخاطر العيد
وانت العيد لجلك يشتري اهدوم
تفاركني بقساوة شعندك وياي وانته على مواصل عودتني
اموت وداعتدك ما احمل افراك وشور بيك لوو رحت وعفتني
ما اكول اعزك خاف ما اتكفيك لذالك راح اكولن بيك هايم
واذ طيفك يمرني بس مرة باليل اضل طول العمر بفراشي نايم
من كد ماترف ينشاف بيك الماي
وتخجل من ضواك وتنطفي الشمعة
وأظن عشرين وأكثر حملت امك بيك
لان دكة جمالكـ مو شغل تسعة
,lqhj gud,k;l ;ga pg,i